23. Plan for kommunal skovrejsning (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en plan for kommunal skovrejsning for seks specifikke områder. 
Byrådet besluttede med Budget 2021-24 i anlægsforslaget A-210, at udarbejde en plan for arbejdet med 
kommunal skovrejsning. Planen skal anvise hvilke konkrete områder, der på hensigtsmæssig vis kan 
bidrage til at øge skovarealet i [adresse]. 
Planen for kommunal skovrejsning tager afsæt i en gennemgang af de 54 områder til skovrejsning, som er 
udlagt i ”Kommuneplan 2021-32”, og som udgør i alt 2.368 hektar. Den foreslåede plan for skovrejsning 
har fokus på multifunktionalitet med vægt på beskyttelse af grundvandet. Herudover inddrages rekreativt 
miljø, bynærhed, grønt danmarkskort, biodiversitet og CO2-binding. Dette er de samme fokuspunkter, som 
Naturstyrelsen anvender ved statslige skovrejsninger. 
Teknik og Miljø foreslår, at der arbejdes videre med seks områder jf. bilag 1. Samlet har de seks områder 
et areal på 521 hektar og udgør cirka 22 % af de udpegede skovrejsningsområder i ”Kommuneplan 2021-
32”. 
Det foreslås at indlede specifikke forhandlinger i tre af områderne, svarende til 111 hektar: 

den nordlige del af Hadsten-Hadbjerg området hvor den igangværende dialog med lodsejere skal 
fortsættes 

Carina Gregersen (Hinnerup øst), hvor samarbejdsaftalen med Naturstyrelsen og [adresse] 
skal udvides 

[adresse], hvor proces med lodsejerkontakt skal indledes.  
Desuden foreslås det at prioritere samarbejdet med Naturstyrelsen om skovrejsning. Endeligt foreslås det, 
at der gennemføres en overordnet lodsejerdialog i alle seks områder for afklaring af interessen for at 
medvirke til skovrejsning.
Et overslag på de samlede udgifter til jordkøb og etablering af skov i alle de seks områder er i 
størrelsesordenen 50-94 mio. kr., afhængig af medfinansiering fra samarbejdet med Naturstyrelsen og 
andre. De samlede udgifter til jordkøb og etablering af skov i de tre områder, hvor der foreslås indledt 
specifikke forhandlinger, er på 13 mio. kr. forudsat samarbejde med Naturstyrelsen, hvor det er muligt. 
Da der er tale om frivillig afståelse af jord til skovrejsning, vil det ikke være sandsynligt, at der kan rejses 
skov i alle områderne. Endvidere vil det oftest tage lang tid af få rejst skov fra første kontakt til lodsejere til 
træerne er plantet. Med erfaringer fra etablering af [adresse] ved Hinnerup, forventes arbejdet med 
de foreslåede områder at strække sig over en årrække.
VURDERING
Byråd
22-06-2021 19:00
Sagsnr. EMN-2021-00849
DokID: 2432167
Sagsbehandler stir
De seks områder er foreslået med fokus på multifunktionalitet ud fra parametrene vist i bilag 2. Samlet set 
vil skovrejsning i de seks områder give en CO2-reduktion på 6.200 tons pr. år og beskytte vandindvindingen 
til de berørte vandværker.
Områder udvalgt grundet en høj grad af multifunktionalitet ligger mellem Hadsten og [adresse], mellem 
Thorsø og Cathrine Lauritsen og mellem [adresse] og Vitten. Arealerne varierer i størrelsen fra 77 til 252 hektar. 
Disse områder giver stor samlet værdi. Det vurderes, at processen med at få rejst skov er kompleks, dyr 
og tidskrævende for disse områder grundet deres størrelser og antallet af lodsejere. Derfor foreslås det at 
begynde med den nordlige del af området mellem Hadsten og [adresse] (5 lodsejere, 62 hektar).
Processen med at få rejst skov vurderes mere enkelt i områder ved [adresse], vest for Hadsten og øst for 
Hinnerup (nord for Carina Gregersen). Det forventes, at der i disse områder hurtigere vil kunne være 
fremdrift. I disse områder (mellem 11 og 29 hektar) er fokus primært på grundvandsbeskyttelse selvom der 
også tilgodeses flere af de resterende fokuspunkter. Ved [adresse] er fokus på at beskytte [adresse] 
Vandværk, mens det i områderne vest for Hadsten og øst for Hinnerup er grundvandsbeskyttelse på to 
vigtige kildepladser, der tilgodeses. Det foreslås at begynde med [adresse] (1 lodsejer, 20 hektar) og 
[adresse] (6 lodsejere, 29 hektar).
For hvert af de områder, der arbejdes med, udarbejdes en kortfattet beskrivelse af formålet med skoven 
f.eks. en bynær rekreativ skov eller en klimaskov med træproduktion eller urørt skov til fordel for 
biodiversitet. Dette bruges til kontakten til lodsejere og samarbejdspartnere. Forslag til sammensætning af 
skovarealet mht. trævalg, lysåbne område, etablering af nye vandhuller m.v. samt den fremtidige pleje/drift 
af skovområdet vil afhænge af formålet med skoven. I de valgte områder vil der blive afsøgt for mulige 
samarbejdspartnere, være lokal borgerinddragelse og en undersøgelse af relevans af en jordfordeling. 
Teknik og Miljø vil herefter prioritere områder, hvor muligheden for jordkøb og en hurtig realisering er til 
stede. 
ØKONOMI
Teknik og Miljø vurderer, at midlerne til skovrejsning investeres bedst muligt i samarbejde med 
Naturstyrelsen og en eventuelt lokal part, f.eks. private vandværker. I dette samarbejde deles udgifterne 
mellem parterne, sådan at kommune og eventuel anden lokal part medfinansierer jordkøb, som 
efterfølgende overdrages til Naturstyrelsen. Naturstyrelsen tilplanter og vedligeholder herefter skoven. 
Skoven vil få status som statsskov.
De almene vandværker i [adresse] etablerede i 2019 et fælles Vandsamarbejde og i forlængelse 
heraf er vandværkerne begyndt at indbetale til en fælles pulje til grundvandsbeskyttelse. Når et vandværk 
er part i et skovrejsningsprojekt, vil en del af vandværkets udgifter kunne finansieres via Vandsamarbejdet. 
Arbejdet med skovrejsningsplan, borgerinddragelse, samarbejdsaftaler, lodsejerkontakt, jordkøb og 
lignende er tidskrævende. Det vurderes, at Teknik og Miljø har behov for 150.000 kr. årligt til de 
medfølgende opgaver. Udgifterne hertil kan finansieres af de afsatte rådighedsbeløb i Budget 2021-24, 
hvor der er afsat 900.000 kr. i 2021 og 2,9 mio. kr. årligt i 2022-24.
Forudsat, at der indgås en samarbejdsaftale med Naturstyrelsen, er den skønnede udgift på 13 mio. kr., 
hvis skovrejsning bliver mulig i de tre primære områder.
INDDRAGELSE
Det igangværende samarbejde med Naturstyrelsen om skovrejsning mellem Hadsten og [adresse] 
fortsættes. 
Favrskov Kommune har i efteråret 2020 sammen med Naturstyrelsen og Kronjyllands Landboforening 
afholdt møde med lodsejerne i området mellem Hadsten og [adresse]. Der var overvejende en positiv 
stemning blandt lodsejerne for at arbejde videre med projektet.
INDSTILLING
Direktøren for Teknik og Miljø indstiller til Byrådet:
1.
At plan for kommunal skovrejsning med fokus på seks områder godkendes.  
2.
At der indledes specifikke forhandlinger i de tre områder: den nordlige del af Bjarne Schou 
området, Hinnerup øst og [adresse].  
3.
At der påbegyndes en overordnet lodsejerdialog i alle seks områder til afklaring af lokal interesse.
4.
At der godkendes en anlægsbevilling på 900.000 kr. finansieret af det afsatte rådighedsbeløb i 2021 til 
skovrejsning.
5.
At der indgås en samarbejdsaftale med Naturstyrelsen.
BESLUTNING
Teknik- og Miljøudvalget, 3. juni 2021:
Fraværende: Ingen
Indstilles godkendt.
Økonomiudvalget, 15. juni 2021:
Fraværende: Ingen
Indstilles godkendt. 
Byråd, 22. juni 2021:
Fraværende: Ingen
Godkendt.
Bilag
1.
Prioriterede skovrejsningsområder (2416315)
2.
Multifunktionelle parametre (2432171)
